**Molėtų rajono savivaldybės taryba**

**SPRENDIMAS**

**Dėl molėtų rajono savivaldybės visuomenės sveikatos rėmimo 2022 m. specialiosios programos patvirtinimo**

2022 m. vasario    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos sveikatos sistemos įstatymo 63 straipsnio 5 punktu, 69 straipsnio 2 dalimi ir atsižvelgdama į Molėtų rajono savivaldybės bendruomenės sveikatos tarybos 2022-02-14 protokolą Nr. D58-1,

Molėtų rajono savivaldybės taryba n u s p r e n d ž i a:

Patvirtinti Molėtų rajono savivaldybės visuomenės sveikatos rėmimo 2022 m. specialiąją programą (pridedama).

Savivaldybės meras

PATVIRTINTA

Molėtų rajono savivaldybės tarybos

2022 m. vasario d. sprendimu Nr.

**MOLĖTŲ RAJONO SAVIVALDYBĖS VISUOMENĖS SVEIKATOS RĖMIMO 2022 m. specialioji programa**

**I SKYRIUS**

**BENDROSIOS NUOSTATOS**

1. Molėtų rajono savivaldybės visuomenės sveikatos rėmimo 2022 m. specialioji programa (toliau – Programa) yra visuomenės sveikatinimo projektų ir aplinkos sveikatinimo priemonių finansavimo šaltinis.
2. Programos paskirtis – plėtoti visumą organizacinių, teisinių, ekonominių, techninių, socialinių ir medicinos priemonių, padedančių stiprinti visuomenės sveikatą, skatinti bendruomenės dalyvavimą sprendžiant sveikos gyvensenos klausimus.
3. Programa parengta atsižvelgiant į Lietuvos sveikatos 2017-2025 metų strategiją, patvirtintą Lietuvos Respublikos Seimo 2014 m. birželio 26 d. nutarimu Nr. XII-964 „Dėl Lietuvos sveikatos 2014–2025 metų strategijos patvirtinimo“, Nacionalinę visuomenės sveikatos priežiūros 2016–2023 metų plėtros programą, patvirtintą Lietuvos Respublikos Vyriausybės 2015 m. gruodžio 9 d. nutarimu Nr. 1291 „Dėl Nacionalinės visuomenės sveikatos priežiūros 2016–2023 metų plėtros programos patvirtinimo“, Molėtų rajono savivaldybės 2018–2024 m. strateginio plėtros plano, patvirtinto Molėtų rajono savivaldybės tarybos 2018 m. sausio 25 d. sprendimu Nr. B1-3 „Dėl Molėtų rajono savivaldybės 2018-2024 m. strateginio plėtros plano patvirtinimo“, 1.2.1 uždavinį, Molėtų rajono savivaldybės visuomenės sveikatos stebėsenos 2020 m. ataskaitos duomenis.

**II SKYRIUS**

**SITUACIJOS ANALIZĖ**

1. Molėtų rajono savivaldybės visuomenės sveikatos stebėsenos 2020 m. ataskaitoje pateikiami rodikliai atspindi, kaip įgyvendinami Lietuvos sveikatos 2014–2025 metų strategijos tikslai ir uždaviniai.
2. Atlikus Molėtų rajono savivaldybės visuomenės sveikatos stebėsenos duomenų analizę, nustatyta, kad rodikliai, atspindintys geriausią situaciją („žalioji zona“) yra šie:
   1. Pėsčiųjų mirtingumas nuo transporto įvykių 100 000 gyv.;
   2. Į atmosferą iš stacionarių taršos šaltinių išmestų teršalų kiekis, tenkantis 1 kv. km;
   3. Mirtingumas nuo narkotikų sąlygotų priežasčių 100 000 gyv.;
   4. Standartizuotas mirtingumas nuo narkotikų sąlygotų priežasčių 100 000 gyv.; apsilankymų pas gydytojus skaičius, tenkantis vienam gyventojui;
   5. Kūdikių mirtingumas 1000 gyvų gimusių;
   6. 2 m. vaikų tymų, epideminio parotito, raudonukės (1 dozė) skiepijimo apimtys, %;
   7. Paauglių (15–17 m.) gimdymų sk. 1000 15-17 m. moterų;
   8. Standartizuotas mirtingumas nuo piktybinių navikų 100 000 gyv.

6. Likusi dalis rodiklių reikšmių patenka į prasčiausių savivaldybių kvintilių grupę („raudonoji zona“):

* 1. vidutinė tikėtina gyvenimo trukmė;
  2. savižudybių sk. 100 000 gyventojų;
  3. bandymų žudytis skaičius 100 000 gyventojų;
  4. ilgalaikio nedarbo lygis;
  5. mirtingumas/standartizuotas mirtingumas dėl išorinių priežasčių 100 000 gyventojų;
  6. sergamumas tuberkulioze 10 000 gyv.
  7. mirtingumas/standartizuotas mirtingumas dėl atsitiktinio paskendimo 100 000 gyventojų;
  8. mirtingumas/standartizuotas mirtingumas dėl nukritimo 100 000 gyventojų;
  9. mirtingumas/standartizuotas mirtingumas dėl transporto įvykių 100 000 gyventojų;
  10. mirtingumas/standartizuotas mirtingumas dėl priežasčių, susijusių su alkoholio vartojimu, 100 000 gyventojų;
  11. gyventojų skaičius, tenkantis vienai licencijai verstis mažmenine prekyba tabako gaminiais;
  12. gyventojų skaičius, tenkantis vienai licencijai verstis mažmenine prekyba alkoholiniais gėrimais;
  13. kūdikių, išimtinai žindytų iki 6 mėn. amžiaus, dalis (proc.);
  14. 1 m. vaikų difterijos, stabligės, kokliušo, poliomielito, Haemophilus influenza B skiepijimo apimtys (3 dozės) proc.;
  15. mirtingumas/standartizuotas mirtingumas nuo kraujotakos sistemos ligų 100 000 gyventojų;
  16. mirtingumas/standartizuotas mirtingumas nuo cerebrovaskulinių ligų 100 000 gyventojų;
  17. tikslinės populiacijos dalis (proc.), 3 metų bėgyje dalyvavusi gimdos kaklelio programoje.

**III SKYRIUS**

**PROGRAMOS TIKSLAS IR UŽDAVINIAI**

1. Programos tikslas – finansuoti visuomenės sveikatos priežiūros veiklas, stiprinančias Molėtų rajono savivaldybės gyventojų sveikatą, mažinančias sveikatą žalojančios elgsenos paplitimą.
2. Programos uždaviniai:
   1. finansuoti sveikatinimo projektus stiprinančius gyventojų sveikatą ir skatinančius ligų prevenciją;
   2. finansuoti aplinkos veiksnių stebėseną, užtikrinti aplinkos kokybę, nekeliančią grėsmės žmonių sveikatai.

**IV SKYRIUS**

**PRIORITETINĖS SRITYS**

1. Programos lėšų naudojimo prioritetinės sritys, kurias nustatė Molėtų rajono savivaldybės bendruomenės sveikatos taryba:
   1. sveikatos stiprinimas (širdies ir kraujagyslių ligų profilaktika, onkologinių ligų profilaktika, fizinis aktyvumas, sveikatai palanki mityba
   2. psichikos sveikatos stiprinimas ir savižudybių prevencija;
   3. alkoholio, tabako ir kitų psichoaktyvių medžiagų vartojimo prevencija;
   4. užkrečiamų ligų profilaktika ir kontrolė;
   5. traumų ir nelaimingų atsitikimų prevencija;
   6. aplinkos sveikatinimas.

**V SKYRIUS**

**PROGRAMOS FINANSAVIMO ŠALTINIAI**

1. Programos finansavimo šaltiniai:
   1. savivaldybės biudžeto asignavimai;
   2. Aplinkos apsaugos rėmimo specialiosios programos lėšos;
   3. savanoriškos fizinių ir juridinių asmenų įmokos;
   4. kitos teisėtai įgytos lėšos.

**VI SKYRIUS**

**PROGRAMOS ĮGYVENDINIMO PRIEMONĖS**

|  |  |  |  |
| --- | --- | --- | --- |
|  | Priemonės | Numatyta skirti lėšų (Eur) | Pastabos |
| 11. | Projektas „Koordinuotai mokiniams teikiamų švietimo pagalbos, socialinių ir sveikatos priežiūros paslaugų modelio diegimas Molėtų rajone“ | 2000 | Savivaldybės aplinkos apsaugos rėmimo specialiosios programos lėšos |
| 12. | Projektas „Asmens sveikatos priežiūros paslaugų teikimas Lietuvos Respublikos sieną neteisėtai kirtusiems užsieniečiams“ | 3000 | Savivaldybės aplinkos apsaugos rėmimo specialiosios programos lėšos |
| 13. | Remti visuomenės sveikatos ir aplinkos sveikatinimo priemones | 5000 | Savivaldybės aplinkos apsaugos rėmimo specialiosios programos lėšos |
| 14. | Užtikrinti aplinkos kokybę, nekeliančią grėsmės žmonių sveikatai (tuberkuliozės prevencija, užkrečiamų ligų prevencija) | 1261 | Savivaldybės aplinkos apsaugos rėmimo specialiosios programos lėšos |
| 15. | Iš viso išlaidų | 12261 |  |

**VII SKYRIUS**

**LAUKIAMI REZULTATAI**

1. Programa suteiks galimybę Molėtų rajono gyventojams dalyvauti sveikatinimo ir ligų prevencijos projektuose, pašalins sveikatai nepalankius šaltinius. Bus taikomos imunoprofilaktikos priemonės tiems Molėtų rajono savivaldybės darbuotojams, kurie turi didžiausią galimybę užsikrėsti virusinėmis ligomis dėl darbo specifikos. Užkrečiamųjų ligų profilaktikos priemonės apsaugos gyventojus nuo pavojingų užkrečiamųjų ligų. Bus sudarytos sąlygos rajono gyventojams dalyvauti Programos finansuojamuose projektuose ir priimti geriausiai jų interesus bei poreikius atitinkančius sprendimus sveikatos stiprinimo klausimais, vaikams, turintiems specialiųjų ugdymosi poreikių, bus suteiktos galimybės gauti ergoterapeuto ir kineziterapeuto paslaugas.

**VIII SKYRIUS**

**PROGRAMOS ĮGYVENDINIMO EFEKTYVUMO VERTINIMO KRITERIJAI**

1. Šios Programos įgyvendinimo vertinimo kriterijai:
   1. finansuotų sveikatos priežiūros įstaigų projektų skaičius – ne mažiau 4 projektų;
   2. suteiktų pirminės ir pakartotinės asmens sveikatos būklės vertinimo paslaugų, užsieniečiams neteisėtai kirtusiems Lietuvos Respublikos sieną, skaičius - ne mažiau 100 konsultacijų;
   3. Užkrečiamų ligų prevencijos priemonių skaičius– ne mažiau 1 prevencinės priemonės.
   4. Vaikų, turinčių specialiųjų ugdymosi poreikių, gavusių kineziterapijos ir ergoterapijos paslaugas skaičius – 15 vaikų.

**IX SKYRIUS**

**GALIMOS NESĖKMĖS**

1. Per metus numatomos priemonės ar priemonėms skiriamos lėšos gali keistis dėl įvairių priežasčių – teisės aktų pakeitimų, naujai patvirtintų valstybinių sveikatos programų, lėšų dydžio ir kt. Kai kurios priemonės gali būti neįgyvendintos dėl COVID – 19.

**X SKYRIUS**

**PROGRAMOS PRIEINAMUMAS VISUOMENEI**

1. Apie Programos priemonių vykdymą informuoti visuomenę vietinėje spaudoje ir savivaldybės interneto svetainėje.

**XI SKYRIUS**

**ATSKAITOMYBĖ**

1. Metinę ataskaitą apie Programos priemonių vykdymą Molėtų rajono savivaldybės administracija pateikia Molėtų rajono savivaldybės tarybai ir Sveikatos mokymų ir ligų prevencijos centrui Lietuvos Respublikos sveikatos apsaugos ministro įsakymų tvarka.

**XII SKYRIUS**

**ATSAKOMYBĖ**

1. Už Programoje numatytų priemonių organizavimą atsako Molėtų rajono savivaldybės administracijos direktorius.